Mumin
Mumin (Suecice: Mumin, Finnice: Muumi) est series fabularum a Tove Jansson suecice conscriptarum; quae inter dilectissimos libros pueriles Finnicos numerantur. Fabulae etiam a Jansson imaginibus sunt ornatae. Primus liber de Muminibus nomine Småtrollen och den stora översvämningen (Latine fere: Parvi trolli et magna inundatio) anno 1945 est editus. Libri in 43 linguas sunt conversae et praeter fabulas etiam narrationes pictae a Tove Jansson fratreque huius, series animatae et ludi de Muminibus composita sunt. Nota est inter alia series animata a Finnicis et Iaponicis cooperata, nomine Finnico Muumilaakson tarinoita (sc. Narrationes de Valle Muminum). In parva insula ad Vallem Gratiae, oppidum in Finnia Propria, est consaeptum oblectaminum nomine Muumimaailma (sc. Mundus Muminum).